CELEX: 
Language: hu
Date: 2017-01-31 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 251/2014/EU európai parlamenti és tanácsi rendeletnek az ízesített borászati termékek előállítására engedélyezett eljárások tekintetében való kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról szóló 251/2014/EU európai parlamenti és tanácsi rendelet felhatalmazza a Bizottságot arra, hogy az ízesített borászati termékek előállítására engedélyezett eljárások megállapítása céljából felhatalmazáson alapuló jogi aktusokat fogadjon el.
            
            
               E felhatalmazáson alapuló jogi aktus célja az ilyen eljárások megállapítása, figyelembe véve a Nemzetközi Szőlészeti és Borászati Szervezet (OIV) által ajánlott előállítási eljárásokat. 
            
            
               Ez a kezdeményezés nem szerepel a REFIT-menetrendben. Ugyanakkor a javaslat a jogalkotás minőségének javítása irányadó elvének szem előtt tartásával került kidolgozásra.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               E felhatalmazáson alapuló jogi aktus jogalapja az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról szóló, 2014. február 26-i 251/2014/EU európai parlamenti és tanácsi rendelet
                  1
                és különösen annak 4. cikke (2) bekezdése.
            
            
               
                  Az említett rendelet rendelkezéseinek végrehajtásáért a tagállamok felelősek. Ugyanakkor biztosítani kell, hogy az ízesített borászati termékekre vonatkozó szabályokat valamennyi tagállamban egységesen alkalmazzák, a megtévesztő gyakorlatok megelőzése, a fogyasztók védelme és a tisztességtelen verseny elkerülése érdekében. Ezért a jogalkotó hatáskörrel ruházta fel a Bizottságot, hogy különösen az ízesített borászati termékek előállítói számára engedélyezett előállítási eljárások vonatkozásában intézkedéseket hajtson végre.
               
            
            
               A tagállamok által külön-külön végrehajtott tevékenységek nem elegendőek a koherens és megkülönböztetésmentes rendelkezések biztosításához. Ezenfelül a különböző tagállami szabályoknak való megfelelés túlzott terheket róna az ízesített borászati termékek előállítóira és növelné költségeiket. Ez káros lenne a fogyasztókra nézve is, akiket félre lehetne vezetni a végtermék összetétele vagy természete tekintetében.
            
            
               3.ÉRTÉKELÉS, KONZULTÁCIÓ ÉS HATÁSVIZSGÁLAT
            
            
               A 28 tagállam szakértőivel folytatott konzultációra a mezőgazdasági piacokkal foglalkozó szakértői csoport keretében került sor. A 2016. május 30-i és július 19-i ülések során – ahol ismertették és jóváhagyták a jogi aktus tervezetét – főként az egységes közös piacszervezésről szóló rendelet („bor” alcsoport) alá tartozó kérdésekről volt szó. E jogi aktus tervezetét a szakértői csoport találkozóinak összehívásakor a Bizottság eljuttatta az Európai Parlamentnek és a Tanácsnak is.
            
            
               Ezenkívül az ízesített borászati termékek előállítására engedélyezett eljárásokról a civil párbeszédben részt vevő csoport keretében folytattak eszmecserét, amelynek során a Bizottság információkat gyűjtött az ízesített borászati termékek szakértőitől, meghallgatta véleményüket és ajánlásaikat.
            
            
               A tagállamok és az ízesített borászati termékek előállítói körében konszenzus alakult ki az e felhatalmazáson alapuló jogi aktus által engedélyezett, az OIV által közzétett és ajánlott eljárásokat figyelembe vevő előállítási eljárásokkal kapcsolatban. Ezért a Bizottság nem tartotta szükségesnek hatásvizsgálat végzését.
            
            
               A felhatalmazáson alapuló rendelet tervezete 2016. szeptember 23. és október 21. között elérhető volt a minőségi jogalkotási portálon, de nem érkezett észrevétel hozzá.
            
            
               4.KÖLTSÉGVETÉSI VONZATOK
            
            
               A javaslatnak nem lesz hatása az Unió költségvetésére.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.1.31.)
            
            
               a 251/2014/EU európai parlamenti és tanácsi rendeletnek az ízesített borászati termékek előállítására engedélyezett eljárások tekintetében való kiegészítéséről
            
         
         
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló, 2014. február 26-i 251/2014/EU európai parlamenti és tanácsi rendeletre
                  2
                és különösen annak 4. cikke (2) bekezdésére,
            
            
               mivel:
            
            
               (1)Az ízesített borászati termékek az Unióban hagyományosan előállított termékek, így ez az előállítók és a fogyasztók számára egyaránt fontos ágazat az Unió mezőgazdaságának fontos piacát alkotja. A 251/2014/EU rendelet 4. cikke meghatározza az ízesített borászati termékekre vonatkozó előírásokat, korlátozásokat és megnevezéseket. A rendelet továbbá felhatalmazza a Bizottságot arra, hogy az ízesített borászati termékek előállítására engedélyezett eljárások megállapítására céljából felhatalmazáson alapuló jogi aktust fogadjon el.
            
            
               (2)A fogyasztók magas szintű védelme, a megtévesztő gyakorlatok megelőzése, továbbá a gyártók közötti tisztességes verseny szavatolása érdekében pontosan meg kell határozni az ízesített borászati termékek előállítására vonatkozó kritériumokat. Ezenkívül a 251/2014/EU rendelet 4. cikke értelmében a Bizottságnak figyelembe kell vennie a Nemzetközi Szőlészeti és Borászati Szervezet (OIV) által ajánlott és közzétett előállítási eljárásokat.
            
            
               (3)Az ízesített borászati termékek OIV által ajánlott és közzétett előállítási eljárásait az OIV OENO 439-2012 jelzetű ajánlás tartalmazza, amely referenciaként alkalmazandó az Unióban engedélyezett előállítási eljárások meghatározásakor. Ugyanakkor a tagállami szakértőkkel és az ízesített borászati termékek ágazatának képviselőivel való konzultációból kiderül, hogy bizonyos eljárások nem teljes mértékben tükrözik az Unióban hagyományosan alkalmazott eljárásokat. Ezek az eljárások kiigazításra és kiegészítésre szorulnak annak érdekében, hogy megfeleljenek az előállítók által az előállítási módszerekkel kapcsolatban megfogalmazott igényeknek, illetve a fogyasztók által a termék minőségével szemben támasztott elvárásoknak,
            
            
               ELFOGADTA EZT A RENDELETET:
            
            
               1. cikk
            
            
               Az ízesített borászati termékek előállítására vonatkozó eljárások
            
            
               Az ízesített borászati termékek előállítására vonatkozó, a 251/2014/EU rendeletnek megfelelő eljárásokat e rendelet melléklete tartalmazza.
            
            
               2. cikk
            
            
                Hatálybalépés
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2017.1.31.-én.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  HL L 84., 2014.3.20., 14. o.
               
               
                  
                     (2)
                  HL L 84., 2014.3.20., 14. o.
               
            
      
    ---documentbreak--- 
      
         
         
            
               MELLÉKLET
            
            
               a következőhöz:
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               a 251/2014/EU európai parlamenti és tanácsi rendeletnek az ízesített borászati termékek előállítására engedélyezett eljárások tekintetében való kiegészítéséről
               
            
               A 251/2014/EU rendelet 4. cikke (2) bekezdésében említett előállítási eljárások jegyzéke
            
            
                     
                        Szám
                     
                  
                  
                     
                        Előállítási eljárás
                     
                  
                  
                     
                        Cél
                     
                  
                  
                     
                        Az alkalmazás feltételei
                     
                  
                  
                     
                        Követelmények
                     
                  
               
                     
                        1.
                     
                  
                  
                     
                        Savnövelés és savtompítás
                     
                  
                  
                     
                        A titrálható savtartalom és a tényleges savtartalom növelése vagy csökkentése (a pH-érték növelése vagy csökkentése) az egyedi organoleptikus tulajdonságok elérése és a stabilitás fokozása érdekében.
                     
                  
                  
                     
                        Membránművelet (bipoláris elektrodialízis) alkalmazása
                     
                     
                        Kationcserélőkkel történő kezelés 
                     
                  
                  
                     
                        A membránművelettel (bipoláris elektrodialízis) történő savtartalom-növelés tekintetében a 606/2009/EK bizottsági rendelet
                           1
                         14. függelékének követelményei értelemszerűen alkalmazandók.
                     
                     
                        A membránművelet (bipoláris elektrodialízis) útján történő savtompítás tekintetében a 606/2009/EK bizottsági rendelet 17. függelékének követelményei értelemszerűen alkalmazandók.
                     
                     
                        A kationcserélőkkel történő kezelés útján végzett savtartalom-növelés tekintetében a 606/2009/EK bizottsági rendelet 15. függelékének követelményei értelemszerűen alkalmazandók. 
                     
                  
               
                     
                        2.
                     
                  
                  
                     
                        Szűrés és centrifugálás
                     
                  
                  
                     
                        Az alábbiak elérése: 
                     
                     
                        a termékek áttetszősége 
                     
                     
                        biológiai stabilitás a mikroorganizmusok eltávolítása révén 
                     
                     
                        kémiai stabilitás.
                     
                  
                  
                     
                        Ízesített borászati termékek olyan szűrőkön való áteresztése, amelyek kiszűrik a szuszpendált részecskéket és a kolloid oldatokban található részecskéket.  
                     
                     
                        A szűrés végezhető semleges szűrőközeggel vagy anélkül, szerves vagy ásványi membránon keresztül, beleértve a félig áteresztő membránokat.
                     
                  
                  
                     
                  
               
                     
                        3.
                     
                  
                  
                     
                        Szín- és ízkorrekció
                     
                  
                  
                     
                        A termék színének kiigazítása.
                     
                     
                        A termék egyedi organoleptikus tulajdonságainak elérése.
                     
                  
                  
                     
                        Borászati használatra szánt aktív szénnel való kezelés.
                     
                     
                        Polivinil-polipirrolidonnal való kezelés
                     
                  
                  
                     
                        Aktív szén: legfeljebb 200 g/hl
                     
                     
                        Polivinil-polipirrolidon: legfeljebb 80 g/hl
                     
                  
               
                     
                        4.
                     
                  
                  
                     
                        Alkoholtartalom-növelés
                     
                  
                  
                     
                        Az alkoholtartalom növelése:
                     
                  
                  
                     
                        Vízelvonás az alábbi módon: 
                     
                     
                        oSzubsztraktív sűrítési technikák, például a fordított ozmózis
                     
                     
                        okriokoncentráció fagyasztás útján, majd a képződött jég eltávolítása.
                     
                     
                        Újraerjesztés a 251/2014/EU rendelet I. melléklete 2. pontjában hivatkozott erjesztett cukrok egyikének hozzáadásával, majd élesztővel való további erjesztés.
                     
                  
                  
                     
                  
               
                     
                        5.
                     
                  
                  
                     
                        Alkoholtartalom-csökkentés
                     
                  
                  
                     
                        Az alkoholtartalom mérséklése
                     
                     
                  
                  
                     
                        Etanol elkülönítése szeparációs fizikai eljárások révén.
                     
                  
                  
                     
                        Az ízesített borászati termékeknek nem lehetnek organoleptikus hibái, és azonnali emberi fogyasztásra alkalmasnak kell lenniük.
                     
                     
                        Az ízesített borászati termékek alkoholtartalma nem csökkenthető abban az esetben, ha a termék előállításakor elvégezték az alábbi műveletek egyikét:
                     
                     
                        -alkohol hozzáadása
                     
                     
                        -sűrítés
                     
                     
                        -újraerjesztés
                     
                  
               
                     
                        6.
                     
                  
                  
                     
                        Borkő-stabilizálás
                     
                  
                  
                     
                        A kálium-hidrogén-tartarát és a kalcium-tartarát és egyéb kalciumsók tekintetében való borkőstabilitás biztosítása.
                     
                  
                  
                     
                        Elektrodialízis-kezelés
                     
                     
                        Kationcserélővel való kezelés, amely során az alapbor polimergyantával töltött oszlopon folyik át, a gyanta feloldatlan poliektrolitként viselkedik, kationjai pedig felcserélhetőek környezete kationjaival.
                     
                     
                        Hűtés, a termékek alacsony hőmérsékleten tartása révén
                     
                  
                  
                     
                        Az elektrodialízis tekintetében a 606/2009/EK bizottsági rendelet 7. függelékének követelményei értelemszerűen alkalmazandók.
                     
                     
                        A borkő-stabilizálás céljából kationcserélőkkel végzett kezelés tekintetében a 606/2009/EK bizottsági rendelet 12. függelékének követelményei mutatis mutandis alkalmazandók.
                     
                     
                     
                  
               
                     
                        7.
                     
                  
                  
                     
                        Borok sszekeverése
                     
                  
                  
                     
                        Az ízesített borászati termékek végső organoleptikus profiljának kiigazítása
                     
                  
                  
                     
                        A 251/2014/EU rendelet 3. cikke (2) bekezdésének a) pontjában, (3) bekezdésének a) pontjában és (4) bekezdésének a) pontjában említett, a borászati ágazathoz tartozó különböző termékek összekeverése.
                     
                  
                  
                     
                  
               
                     
                        8.
                     
                  
                  
                     
                        Konzerválás hőkezelés útján
                     
                  
                  
                     
                        A termék konzerválása a mikrobiológiai stabilitás biztosítása révén.
                     
                  
                  
                     
                        Hőkezelés, beleértve a pasztörizálást. Az élesztő és baktériumok eltávolításához szükséges hőmérsékletre hevítés.
                     
                  
                  
                     
                  
               
                     
                        9.
                     
                  
                  
                     
                        Derítés
                     
                  
                  
                     
                        Az oldhatatlan komponensek eltávolítása
                     
                  
                  
                     
                        A következő technológiai segédanyagok alkalmazása:
                     
                     
                        -étkezési zselatin
                     
                     
                        -növényi eredetű (búzából és borsóból származó) fehérjék
                     
                     
                        -halenyv
                     
                     
                        -kazein és kálium-kazeinátok
                     
                     
                        -tojásfehérje
                     
                     
                        -bentonit
                     
                     
                        -szilícium-dioxid-gél vagy kolloid oldat
                     
                  
                  
                     
                  
               
         
         
            
                  
                     (1)
                  A Bizottság 2009. július 10-i 606/2009/EK rendelete a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).